Karnotit

Karnotit je rádioaktívny minerál, kryštalizujúci v monoklinickej sústave, chemicky vanadičnan uranylu K2(UO2)2(VO4)2·3H2O. Je to sekundárny minerál, vzniká zvetrávaním uraninitu. Pre pomerne vysoký obsah oxidu uraničitého sa ťaží ako uránová ruda.

Minerál objavili Francúzi Charles Friedel a Édouard Cumenge v roku 1899 zo vzoriek z Roc Creek v Montrose County, Colorado, USA. Bol pomenovaný podľa francúzskeho banského inžiniera a chemika M. A. Carnota.

Bežne sa vyskytuje v sedimentárnych ložiskách uránu a vanádu typu Colorado Plateau.

Na Slovensku jeho výskyt zatiaľ nebol potvrdený.Daniel, J., Mašlárová, I., Maslár, E., Daniel, V., Danielová, K., Miháľ, F., 2006, Záverečná správa Zhodnotenie geologických prác na U rudy vo vybraných oblastiach Západných Karpát na území Slovenska. Manuskript, Spišská Nová Ves, Archív URANPRES, 122 s.

 Referencie 

 Iné projekty 

 Externé odkazy 
 www.mindat.org – karnoit na mineralogickej databáze

Kategória:Monoklinické minerály
Kategória:Bodová grupa 2/m
Kategória:Fosfáty, arzenáty a vanadáty
Kategória:Minerály draslíka
Kategória:Minerály uránu
Kategória:Minerály kyslíka
Kategória:Minerály vanádu
Kategória:Minerály vodíka
Kategória:Rudy
Kategória:Eponymické termíny v geovedách